नई दिल्ली प्रमुख संवादाता। दिल्ली में गर्मी आने से पहले ही पानी की विभिन्न इलाकों में किल्लत शुरू होने का मामला कांग्रेस ने उठाते हुए इसके लिए पहले से एहतियाती उपाय करने की मांग की है। प्रदेश कांग्रेस नेता मुकेश शर्मा ने बताया कि बुधवार को प्रदेश अध्यक्ष अरविंदर सिंह लवली की अगुवाई में पार्टी नेताओं का प्रतिनिधिमंडल जलबोर्ड के सीईओ विजय कुमार से मिलेगा। उन्होंने कहा कि पार्टी के प्रतिनिधि शहर के विभिन्न इलाकों खासकर कच्ची कालोनियों में पानी की समस्या की तरफ जलबोर्ड अधिकारियों का ध्यान आकर्षित किया जाएगा।